**Malaysia: Pakar hak asasi manusia PBB mengenai air minuman dan sanitasi bakal membuat lawatan**

GENEVA (7 November 2018) - Pakar PBB mengenai hak asasi manusia kepada air minuman yang selamat dan sanitasi akan melawat Malaysia dari 14 hingga 27 November untuk menilai bagaimana rangka kerja undang-undang, dasar dan institusi negara memastikan akses kepada air minuman dan sanitasi dari perspektif hak asasi manusia.

"Saya berhasrat untuk mempelajari bagaimana sektor air dan sanitasi Malaysia, setelah melakukan rombakan pembaharuan pada pertengahan tahun 2000, kini disusun untuk menyediakan akses kepada air dan sanitasi yang sama rata bagi semua penduduk di Malaysia," kata Leo Heller.

"Saya ingin terus belajar tentang peranan penting Kementerian Air, Tanah dan Sumber Alam yang baru ditubuhkan dan bagaimana kerajaan persekutuan dan tempatan bekerjasama untuk memastikan akses kepada perkhidmatan tersebut di Semenanjung Malaysia dan wilayah-wilayah persekutuan  berserta di Timur Malaysia, yakni Negeri Sabah dan Sarawak."

Pelapor Khas itu akan menilai sama ada kesemua penduduk di Malaysia mempunyai perkhidmatan air dan sanitasi yang cukup, bersih dan selamat, boleh diterima, boleh diakses secara fizikal, perhidmatan air dan sanitasi mampu milik, tanpa diskriminasi.

Pakar bebas PBB tersebut akan membuat kunjugan ke Gua Musang, Kota Kinabalu, Kuala Lumpur, Miri, Putrajaya dan Sandakan. Beliau akan bertemu dengan pegawai-pegawai persekutuan, kerajaan negeri dan tempatan, wakil-wakil NGO, pembekal perkhidmatan air dan sanitasi dan komuniti masyarakat antarabangsa.

"Saya akan memberi perhatian khusus terhadap kumpulan-kumpulan seperti wanita dan kanak-kanak perempuan, populasi orang asal, orang kurang upaya, golongan LGBT, tahanan, orang yang tinggal di kawasan luar bandar dan kumpulan-kumpulan terpinggir yang lain. Khususnya, saya akan mengkaji akses kepada air dan sanitasi oleh ‘dipindahkan secara paksa’, di kemudahan-kemudahan tahanan, kem dan penempatan tidak formal lain, "kata Heller.

Dalam satu [laporan](http://ap.ohchr.org/documents/dpage_e.aspx?si=A/HRC/39/55) baru-baru ini, Pelapor Khas tersebut menumpukan perhatian kepada hak asasi manusia untuk air dan sanitasi orang yang dipindahkan secara paksa, terutamanya pelarian dalaman, pelarian, pencari suaka, penduduk yang tanpa dokumen dan pendatang-pendatang asing dalam keadaan-keadaan yang terdedah.

Satu **sidang berita untuk mengongsikan penemuan awal pakar tersebut akan diadakan** di Kuala Lumpur pada 27 November, jam 11 pagi bertempat di Hotel JW Marriott. Akses terhad kepada wartawan.

Pelapor Khas tersebut akan membentangkan laporan komprehensif mengenai lawatannya ke hadapan Majlis Hak Asasi Manusia PBB di Geneva pada September 2019.

TAMAT

*Encik Léo Heller (Brazil) adalah Pelapor Khas mengenai hak asasi manusia kepada air minuman yang selamat dan sanitasi, yang dilantik pada November 2014. Beliau adalah seorang penyelidik di Yayasan Oswaldo Cruz di Brazil dan sebelum ini merupakan seorang Profesor Jabatan Kejuruteraan Sanitari dan Alam Sekitar di Universiti Federal Minas Gerais, Brazil dari tahun 1990 hingga 2014. Ketahui lebih lanjut:* [*http://www.ohchr.org/SRwaterandsanitation*](http://www.ohchr.org/SRwaterandsanitation)

*Ikuti Pelapor Khas di* [*Twitter*](https://twitter.com/srwatsan?lang=en)[*Facebook*](https://web.facebook.com/SRWatSan/) *dan* [*Instagram*](https://www.instagram.com/unsrwatsan/?hl=en)

*Pelapor Khas adalah sebahagian daripada apa yang dikenali sebagai Prosedur Khas Majlis Hak Asasi Manusia. Prosedur Khas, badan terbesar pakar-pakar bebas dalam sistem Hak Asasi Manusia PBB, adalah nama umum mekanisme mencari dan memantau fakta secara bebas yang menangani sama ada situasi negara atau isu tematik di seluruh dunia. Pakar-Pakar Prosedur Khas bekerja secara sukarela; mereka bukan kakitangan PBB dan tidak menerima gaji untuk kerja mereka. Mereka bebas dari mana-mana kerajaan atau organisasi dan berkhidmat dalam kapasiti individu mereka.*

*Hak Asasi Manusia PBB, Negara Malaysia –* [*Malaysia*](https://www.ohchr.org/EN/Countries/AsiaRegion/Pages/MYIndex.aspx)

*Untuk maklumat lanjut dan permintaan daripada pihak media, sila hubungi:*

*Semasa misi: Cik Ahreum Lee +41 79 201 0119 /* *ahreumlee@ohchr.org*

*Untuk pertanyaan media yang berkaitan dengan pakar-pakar bebas PBB yang lain sila hubungi:*

*Encik Jeremy Laurence, Hak Asasi Manusia PBB - Unit Media (+41 22 917 9383 /* *jlaurence@ohchr.org**)*

*Tahun ini, 2018, adalah ulang tahun ke-70 Deklarasi Hak Asasi Manusia Sejagat, yang diguna pakai oleh PBB sejak 10 Disember 1948. Deklarasi Sejagat ini – memecahkan rekod dunia apabila diterjemahkan ke dalam 500 bahasa – berakar umbikan prinsip "semua manusia dilahirkan bebas dan sama rata dari segi dengan maruah dan hak." Ia kekal relevan kepada semua orang, setiap hari. Untuk menghormati ulang tahun ke-70 dokumen yang sangat berpengaruh ini, dan untuk mencegah prinsip-prinsip pentingnya terhakis, kami mendesak orang di mana-mana sahaja untuk Kekal Mempertahankan Hak Asasi Manusia:* [*www.standup4humanrights.org*](http://www.standup4humanrights.org)*.*